Sant Ambroeus

L**'Aureli Ambroeus**, mej cognossud 'me **Sant Ambroeus** (latin: *Aurelius Ambrosius*; italian: *Aurelio Ambrogio*; Trevir, 339/340 - Milan 397) l'è stad on vescov, teolegh, scritor, dotor e sant roman. L'è venerad 'me Sant de ogni gesa che ne permet el cult; la Gesa Catolega le considera anca vun di quater pussee grand Dotor de la Gesa, insema a Sant Ironem, San Gustin e San Grigoeu. Inoltra, insema al San Carlo e al San Galdin, l'è 'l patron de Milan, indè che gh'è anca ona basilega dedicada a lu: la soa importanza per la città de Milan l'è stada ben granda, tant l'è vera che vun di soranom di milanes anca incoeu a l'è *ambrosian*. L'è considerad el pader del cant ambrosian e del rit ambrosian.

Oltra che de Milan, l'è protetor de la Lombardia, di prefet, di vesch, de quei che fann el pan con la mel e 'l pan de zenzov, de quei che tegnen i ave, de quei che studien e inn dree a imprender, de quei che lavoren con la cila, di animai domestegh e di taja-preje.

## Vita
L'Ambroeus l'è nassud a Trevir (al temp in Belgi, incoeu in Germania) de ona fameja romana importanta: el sò pader l'eva el prefet de la Gallia. El gh'haveva duu fradei: Marcellina e Sater. In tra i sò antenad a gh'era ona *Sotere*, che l'era stada martira cristiana ai temp di persecuzzion.

L'era destinaa a la carrera ministrativa tant 'me 'l pader: l'ha studiad a Roma e 'l s'è impiendid de tuta la coltura classega del temp (cont el studià el grech e la retorega), per poeu toeu part a la vita publega de la cità.

Dopo cinch agn de vocatura a Sirmi, in del 370 l'è stad mandad a Milan (che alora l'era la capital de l'Imperi), per quatà la carega de governador de la Provincia de Emilia e Liguria. Lilinscì l'è deventaa ona figura importanta a la cort de l'imperador Valentinian I. L'eva on fonzionari inscì bravo che l'era bon de resolver in manera pacifega i contrast tra arian e catolegh, e quest l'ha faa devegnì popolar in tute e dò i fazzion.

In del 374, quand che l'è mort el vescov arian Aussenz, l'è parud che l'equilibri in tra i dò fazzion el saria crodad. E l'è stad alora che l'è saltada foeura l'idea de nominà 'me vescov noeuv propi l'Ambroeus: on'idea che la gh'è piasuda de bon ai milanes, che l'hann proclamad subet vescov. Ma l'Ambroeus el se sentiva minga l'om giust per quella carega, perchè l'era gnamò batezad, e de teologia ne saveva propi poch.

### Vescov de Milan

## Penser e oeuvere

## El rit e 'l cant

## Legende
A gh'è varie legende in sul Sant Ambroeus:
*Vuna la cunta che, quand che l'era apena un fiolin, un rosc de ave gh'è andad sora e gh'è vegnud in la boca, indova che l'andava dent e foeura e poeu l'è sgolad in alt, e quei che gh'eren l'hann perdud de vista. El pader l'havaria did donca "se quest chi el vivarà, el sarà un gran om"
*Intant che 'l caminava per Milan l'ha vist un ferrer che ghe rivava no a piegà sgiò el mors de 'n cavall, e lu gh'ha recognossud vun di ciod che hann doperad per meter in cros el Gesù e quell ciod chi l'è ancamò mitud in del Dom de Milan
*In la piazza denanz a la Basilega de Sant Ambroeus a gh'è una colona che ghe disen "del diavol" perchè, per la tradizzion, in d'una lota con l'Ambroeus l'havaria provad a sbusàll cont i coren, però gh'è rivad no e i ha picade dent de la colona: quand che l'è rivad a toeulle via l'è scapad via stremid: a bon cunt, la saria stada doperada per incoronà i imperador germanegh
*El 21 de fevrer del 1399 el saria comparid in del mez de la Bataja de Parabiaa, in su 'n cavall e cont una spada, inscì de stremì la compagnia de San Giorgg del Lodris Vescont e fà vincer i trupe milanes de l'Azzon e del Luchin. Per quella reson chi a Parabiaa a gh'è la gesa de Sant Ambroeus de la Vitoria e in sul porton de bronz del Dom gh'hann dedicad una formella

## Oeuvere

### Oratorie
* *[[Exameron]]*
* *[[De paradiso]]*
* *[[De Cain et Abel]]*
* *[[De Noe]]*
* *[[De Abraham]]*
* *[[De Isaac et anima]]*
* *[[De bono mortis]]*
* *[[De Iacob et vita beata]]*
* *[[De Ioseph]]*
* *[[De patriarchis]]*
* *[[De fuga saeculi]]*
* *[[De interpellatione Iob et David]]*
* *[[Apologia David]]*
* *[[De Helia et ieiunio]]*
* *[[De Tobia]]*
* *[[De Nabuthae historia]]*
* *[[Explanatio in XII Psalmos Davidicos]]*
* *[[Expositio in Psalmum CXVIII]]*
* *[[Expositio in Lucam]]*
* *[[De excessu fratris Satyri libri duo]]*
* *[[De obitu Valentiniani consolatio]]*
* *[[De obitu Theodosii oratio]]*

### Morai
* *[[De virginibus]]* o *[[Ad Marcellinam sororem libri tres]]*
* *[[De viduis]]*
* *[[De perpetua virginitate Sanctae Mariae]]*
* *[[Adhortatio virginitatis]]* o *[[Exhortatio virginitatis]]*
* *[[De officiis ministrorum]]*

### Dogmateghe
* *[[De fide ad Gratianum Augustum libri quinque]]*
* *[[De Spiritu Sancto ad Gratianum Augustum]]*
* *[[De incarnationis dominicae sacramento]]*
* *[[De paenitentia]]*

### Catechism
* *[[De sacramentis libri sex]]*
* *[[De mysteriis (Ambroeus)|De mysteriis]]*
* *[[De sacramento regenerationis sive de philosophia]]*
* *[[Explanatio Symboli ad initiandos]]*

### Epistolari
* *[[Epistolari (Ambroeus)|Epistulae]]*

### Inografia
* *[[Hymni]]*

### Alter
* *[[Sermo contra Auxentium de basilicis tradendis]]*
* *[[Tituli (Ambroeus)|Tituli]]*
*Per vari studios l'Ambroeus el saria anca el Pseudo-Egesip con la soa oeuvera, *De excidio Hierosolymitano*

## Bibliografia

## Riferiment
* Sant'Ambrogio - Santo del giorno

## Alter proget